**KONKURRANSEGRUNNLAG**

Konkurranse om

innovasjonspartnerskap

etter forskriftens del I og III

for anskaffelse av

Innovasjonspartnerskap velferdsteknologi

21/08447

**Innhold**

[1 GENERELL BESKRIVELSE 3](#_Toc83584238)

[1.1 Oppdragsgiver 3](#_Toc83584239)

[1.2 Beskrivelse av leveransen 3](#_Toc83584240)

[1.3 Språk 3](#_Toc83584241)

[1.4 Viktige datoer 4](#_Toc83584242)

[2 BAKGRUNN 4](#_Toc83584243)

[2.1 Markedspotensial 5](#_Toc83584244)

[2.2 Avtalenes verdi og omfang 5](#_Toc83584245)

[2.3 Avtaleperiode 5](#_Toc83584246)

[3 REGLER FOR INNGÅELSE OG GJENNOMFØRING AV INNOVASJONSPARTNERSKAP 6](#_Toc83584247)

[3.1 Anskaffelsesprosedyre 6](#_Toc83584248)

[3.2 Gjennomføring av konkurransen 6](#_Toc83584249)

[3.3 Gjennomføring av innovasjonspartnerskapet 8](#_Toc83584250)

[3.4 Immaterielle rettigheter 8](#_Toc83584251)

[3.5 Krav til arbeids- og lønnsvilkår 9](#_Toc83584252)

[3.6 Skatteattest 9](#_Toc83584253)

[3.7 Taushetsplikt 9](#_Toc83584254)

[3.8 Vedståelsesfrist 9](#_Toc83584255)

[3.9 Oppdatering av konkurransegrunnlaget 9](#_Toc83584256)

[3.10 Tilleggsopplysninger 9](#_Toc83584257)

[4 DET EUROPEISKE EGENERKLÆRINGSSKJEMAET (ESPD) 10](#_Toc83584258)

[4.1 Generelt om ESPD 10](#_Toc83584259)

[4.2 Nasjonale avvisningsgrunner 10](#_Toc83584260)

[4.3 Samlet angivelse for alle kvalifikasjonskrav i ESPD skjemaet 10](#_Toc83584261)

[5 KVALIFIKASJONSKRAV 11](#_Toc83584262)

[5.1 Leverandørens registrering, autorisasjon mv. 11](#_Toc83584263)

[5.2 Leverandørens økonomiske og finansielle kapasitet 11](#_Toc83584264)

[5.3 Leverandørens tekniske og faglige kvalifikasjoner 12](#_Toc83584265)

[6 UTVELGELSESKRITERIER 12](#_Toc83584266)

[7 TILDELINGSKRITERIER 13](#_Toc83584267)

[7.1 Evalueringsmetode 15](#_Toc83584268)

[8 INNLEVERING AV FORESPØRSEL OM DELTAKELSE I KONKURRANSEN 15](#_Toc83584269)

[8.1 Forespørsel om prekvalifisering – oversikt dokumentasjonskrav 16](#_Toc83584270)

[9 INNLEVERING AV TILBUD OG TILBUDSUTFORMING 16](#_Toc83584271)

[9.1 Tilbudets utforming 16](#_Toc83584272)

[10 VEDLEGG 17](#_Toc83584273)

# GENERELL BESKRIVELSE

## Oppdragsgiver

Oppdragsgiver for denne konkurransen er:

|  |  |  |
| --- | --- | --- |
| Agder fylkeskommune | Arendal kommune | Birkenes kommune |
| Bygland kommune | Bykle kommune | Evje og Hornnes kommune |
| Farsund kommune | Flekkefjord kommune | Froland kommune |
| Gjerstad kommune | Grimstad kommune | Hægebostad kommune |
| Iveland kommune | Kristiansand kommune | Kvinesdal kommune |
| Lillesand kommune | Lyngdal kommune | Lindesnes kommune |
| Risør kommune | Vegårshei kommune | Tvedestrand kommune |
| Valle kommune | Åseral kommune | Vennesla kommune |
| Åmli kommune | Sørlandet Sykehus HF | |

I tillegg vil følgende kommuner ha opsjon på å tiltre avtalen på et senere tidspunkt:

Sirdal kommune

Stavanger kommune

I tillegg har alle fastleger i Agder (ca. 310 stk.) opsjon på å ta i bruk løsningen vederlagsfritt.

Oppdragsgivers kontaktperson er:

|  |  |
| --- | --- |
| Navn: | Marit Svindland |
| e-post | Marit.Svindland@lindesnes.kommune.no |

Eventuelle spørsmål kan rettes til kontaktpersonen via oppdragsgivers konkurransegjennomføringssystem, heretter kalt KGV.

Det skal ikke være kontakt/kommunikasjon med andre personer hos oppdragsgiver når det gjelder denne konkurransen.

## Beskrivelse av leveransen

Kundens beskrivelse av leveransen følger av bilag 1 (Oppdragsgivers behovsbeskrivelse og krav) til partnerskapskontrakten.

## Språk

All skriftlig og muntlig kommunikasjon i forbindelse med denne konkurransen skal foregå på norsk. Språkkravet gjelder også selve tilbudet.

## Viktige datoer

Oppdragsgiver har lagt opp til følgende datoer for dialog- og konkurransefasen:

Fremdriftsplanen er ikke absolutt, men anslår tider og opphold mellom ulike milepæler.

|  |  |
| --- | --- |
| Aktivitet | Tidspunkt |
| Konkurransegrunnlag på høring | 31.08.2021 |
| Frist for innspill til konkurransegrunnlag | 13.09.2021 |
| Kunngjøring av konkurransegrunnlag | 27.09.2021 |
| Frist for spørsmål | 20.10.2021 |
| Frist for å levere forespørsel om prekvalifisering | 27.10.2021 |
| Meddelelse om resultat av prekvalifisering | 12.11.2021 |
| Invitasjon til å levere tilbud (sendes kun de prekvalifiserte) | 15.11.2021 |
| Frist for å levere tilbud | 10.12.2021 |
| Fellesmøte med informasjon om når og hvordan forhandlingsrundene vil foregå (Digitalt) | 4.1.2022 |
| Forhandlingsfase | 4.1 - 28.4.2022 |
| Leverandører til konkurransefase inviteres til å gi endelig tilbud | 28 april 2022 |
| Tilbudsfrist | 22.05.2022 kl. 16:00 |
| Evaluering | 23.05.2022 – 08.06.2022 |
| Tilbudets vedståelsesfrist | 6 mnd. fra innlevert tilbud |

Det gjøres oppmerksom på at tidspunktene er foreløpige og kan endres.

Endringer vil skje fortløpende i KGV.

# BAKGRUNN

Velferdsteknologi er identifisert som en viktig del av fremtidens tjenestetilbud, og utgjør en vesentlig del av løsningen for å kunne møte utfordringer knyttet til ressursknapphet i helsesektoren. I tillegg kan teknologien bidra til å gi innbyggerne økt selvstendighet og mulighet for å bo hjemme lengre.

Kommunene og spesialisthelsetjenesten erfarer at dagens løsninger for velferdsteknologi er fragmenterte. Mange tjenestemottakere har sammensatte og komplekse behov, og får derfor ulike typer velferdsteknologisk utstyr. Noe utstyr har eget administrasjonsgrensesnitt, og er ikke integrert med Velferdsteknologisk knutepunkt. Det blir mange ulike systemer å forholde seg til og dermed krevende å administrere løsninger og utstyr samt å oppdage feil.

Regional koordineringsgruppe [e-helse Agder](https://www.ehelseagder.no/rkg-e-helse/) (RKG e-helse) vil med denne anskaffelsen inngå et innovasjonspartnerskap for å utvikle et åpent økosystem hvor målet er at tjenestemottakerne opplever trygghet og sømløse tjenester ved bruk av teknologi i eget hjem og på institusjon. For å få det til, har vi behov for at helsepersonell og andre ansatte som jobber med velferdsteknologi har færre systemer å forholde seg til, at vi kan styre forvaltning av utstyr og annen teknologi på en mer effektiv måte, og at tekniske varsler enkelt kan oppdages og tas hånd om når feil oppstår. Vi ønsker åpne standarder tilrettelagt for tjenester som ligger i applikasjoner og utstyr fra en rekke leverandører.

## Markedspotensial

Utfordringene og behovene som skisseres i denne utlysningen er ikke unike på Agder, men velkjente for hele helse- og omsorgstjenesten. Leverandører av gode, innovative løsninger som møter behovene beskrevet i utlysningen vil derfor ha et bredt marked i både offentlig og privat sektor, så vel nasjonalt som internasjonalt.

## Avtalenes verdi og omfang

For avtale om innovasjonspartnerskap (fase 1-3) har oppdragsgiver inntil 13,5 millioner NOK til anvendelse. Pris og betalingsbestemmelser knyttet til partnerskapsavtalen er regulert i bilag 7.

Oppdragsgiver er ikke bundet til å anskaffe løsningen, men kan anskaffe løsningen som opsjon, jfr. Bilag 11, hvor opsjonen er nærmere beskrevet. Den samlede sum av opsjonene skal for alle oppdragsgiverne som angitt i pkt. 1.1 ovenfor maksimalt utgjøre 200 millioner NOK. Oppdragsgiver anser denne summen som en maksimal sum og ikke nødvendigvis en indikasjon på hva som faktisk vil bli anskaffet. Oppdragsgiver har ingen forpliktelse til å kjøpe mer utstyr eller tjenester enn det som avropes på opsjonen som er angitt i bilag 11. Oppdragsgiver står fritt til eventuelt å kjøpe andre tilsvarende løsninger i markedet.

## Avtaleperiode

Avtalevarighet for innovasjonspartnerskap er omtalt i pkt. 3.3.

Dersom partene i fase 4 blir enige om å utløse opsjonen og inngå avtale for drift og videre utvikling, vil følgende varighet legges til grunn:

Drift av økosystem jf. bilag 1 pkt. 4:

Avtalen gjelder i 3 (tre) år regnet fra leveringsdag. Avtalen fornyes deretter automatisk for 1 (ett) år om gangen med mindre den sies opp av kunden med 3 (tre) måneders varsel før fornyelsestidspunktet. Leverandøren kan si opp avtalen med 12 (tolv) måneders varsel før fornyelsestidspunktet.

Kjøp av utstyr hos tjenestemottakere og tjenestetilpassede applikasjoner jf. Bilag 1 pkt. 4:

2 år + 1 + 1

Oppdragsgiver vil vurdere å gjennomføre en egen anskaffelse av utstyr hos tjenestemottaker og tjenestetilpassede applikasjoner før avtalens potensielle varighet er utløpt dersom markedet oppleves å være modent i forhold til det da utviklede økosystemet.

# REGLER FOR INNGÅELSE OG GJENNOMFØRING AV INNOVASJONSPARTNERSKAP

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del III. Konkurransen følger prosedyren konkurranse om innovasjonspartnerskap, jfr §13-1(3).

Oppdragsgiveren vil inngå partnerskapskontrakter med **en** leverandør.

## Gjennomføring av konkurransen

Gjennomføring av konkurransen omfatter følgende stadier:

1. Prekvalifisering av leverandører

Konkurranse om å inngå innovasjonspartnerskap innledes med en pre-kvalifiseringsfase. Bare de leverandørene som blir prekvalifisert vil få anledning til å levere tilbud. Se nærmere om kvalifikasjonskrav i pkt. 5.

Oppdragsgiveren vil velge ut et antall deltakere som er tilstrekkelig til å sikre reell konkurranse, men ikke færre enn tre og maksimal syv, jfr. utvelgelseskriteriene i pkt. 6

1. Utarbeidelse av tilbud:

Leverandører som har blitt invitert til å levere tilbud, utarbeider et tilbud. Tilbudet skal utarbeides på bakgrunn av anskaffelsesdokumentene, og sendes til oppdragsgiver innen tilbudsfristens utløp. Leverandører har mulighet til å stille spørsmål til konkurransegrunnlaget før utløp av spørsmålsfrist. Dette vil komme frem av KGV.

Det gjøres oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8(1b). En slik avvisning vil utelukke mulighet for å få forhandle om sitt tilbud.

1. Evaluering av tilbud

Oppdragsgiver påbegynner evalueringen av innkomne tilbud etter tilbudsfristens utløp. Alle inviterte leverandører vil få sine tilbud evaluert. Evalueringen vil bli foretatt på grunnlag av tildelingskriteriene. Se nærmere informasjon om tildelingskriterier i pkt. 7.

Oppdragsgiver forbeholder seg retten til å redusere antall tilbud i gjennomførelsen av konkurransen, første gang i forkant av forhandlingene. Oppdragsgiver vil da meddele den det gjelder med en kort begrunnelse.

1. Forhandlingsrunder

Leverandørene vil etter innledende evaluering bli invitert til forhandlinger.

Partnerskapskontrakter vil ikke bli tildelt uten at det er gjennomført forhandlinger.

Oppdragsgiver forbeholder seg retten til å gjennomføre forhandlinger i flere runder. Forhandlinger tar utgangspunkt i tilbudsgivernes innledende tilbud.

Selv om begrepet «forhandlinger» brukes om denne fasen vil møtene i stor grad kunne anses som en dialog hvor hensikten er å stadig forbedre og kvalitetssikre leverandørens tilbud målt mot tildelingskriteriene.

Oppdragsgiver forbeholder seg rett til å redusere antall leverandører mellom hver forhandlingsrunde.

Det vil bli adgang til å forhandle om endringer eller suppleringer av alle sider ved tilbudene. Vesentlig avvik og vesentlige endringer fra anskaffelsesdokumentene vil imidlertid ikke bli gjenstand for forhandlinger. Det vil ikke bli adgang til å forhandle om absolutte minstekrav eller tildelingskriterier i anskaffelsesdokumentene. Målet med forhandlingene er å optimere tilbudene.

1. Avslutning av forhandlingsforløpet

Oppdragsgiver avslutter forhandlingene når tilbudene er optimert i forhold til tildelingskriteriene. Oppdragsgiver kan basert på resultatene fra forhandlingsrundene revidere konkurransedokumentene. Eventuelle endringer i konkurransegrunnlaget som følge av forhandlingene skal umiddelbart sendes til alle de gjenværende leverandørene. I etterkant av slike endringer vil oppdragsgiveren gi leverandørene tilstrekkelig med tid til eventuelt å gi reviderte tilbud. Oppdragsgiver vil avslutte forhandlingene ved å sette en felles frist for mottak av endelige tilbud fra de gjenværende leverandørene.

1. Tildeling av partnerskapskontrakt

Etter forhandlingene og eventuelle oppdaterte tilbud vil endelig evaluering av tilbudene bli foretatt og kontrakt tildelt. Vurdering av de endelige tilbudene vil bli foretatt på grunnlag av tildelingskriteriene for konkurransen (se pkt. 7- Tildelingskriterier). Samtlige berørte leverandører vil motta tildelingsbrevet. Oppdragsgiver har til hensikt å inngå partnerskapskontrakt med en hovedleverandør. Denne hovedleverandøren vil være ansvarlig for å sikre seg tilstrekkelig ressurser og kapasitet til å kunne utvikle og deretter levere og drifte avtalte løsning. Partnerskapskontrakter kan tidligst inngås etter en karensperiode. Karensperioden er minimum 10 dager regnet fra dagen etter meddelelse om valg av leverandør. Kontraktene anses som inngått når de har blitt signert av begge parter.

## Gjennomføring av innovasjonspartnerskapet

Når konkurransen er gjennomført og partnerskapskontrakt er inngått, starter gjennomføringen av innovasjonspartnerskapet. Gjennomføring av innovasjonspartnerskapet er regulert i partnerskapskontraktens kap.3.

Innovasjonspartnerskapet gjennomføres med følgende faser:

FASE 1: Utvikling i form av delleveranser

FASE 2: Partners utarbeidelse og test av løsningen

FASE 3: Oppdragsgivers test og godkjenning av løsningen

FASE 4: Anskaffelse av løsningen

Det vil bli satt delmål/resultatmål for hver fase. Oppdragsgiver forbeholder seg retten til å avslutte innovasjonspartnerskapet på grunnlag av de avtalte delmålene. Vilkårene for oppsigelse er regulert i partnerskapskontraktens kap.3.

Fase 1-3 varer i **maksimalt 18 måneder.**

Kjøp av utviklet ytelse forutsetter at prisen ikke overstiger de avtalte maksimumskostnader i partnerskapskontraktens bilag 7/bilag 11.

## Immaterielle rettigheter

Ordninger for immaterielle rettigheter er regulert kap.10. i partnerskapskontrakten.

## Krav til arbeids- og lønnsvilkår

For dette oppdraget gjelder Forskrift om lønns- og arbeidsvilkår i offentlige kontrakter (Forskrift 8.februar 2008 nr. 112).

Kontrakten vil inneholde krav om lønns- og arbeidsvilkår, dokumentasjon og sanksjoner i samsvar med denne forskriften

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

Ved bygge- og anleggskontrakter skal også alle underleverandører levere skatteattest.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

## Vedståelsesfrist

Leverandøren må vedstå seg sitt tilbud til det tidspunktet som er angitt i pkt. 1.4 ovenfor, fortløpende oppdatert i KGV.

## Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål og svar i anonymisert form, vil bli formidlet til alle leverandører som har blitt invitert til å levere tilbud.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan han skriftlig be om tilleggsopplysninger hos oppdragsgiver ved oppdragsgivers kontaktperson.

Dersom det oppdages feil i konkurransegrunnlaget, bes det om at dette formidles skriftlig til oppdragsgivers kontaktperson.

Skriftlig henvendelse om tilleggsopplysninger sendes via KGV.

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut vedlagte ESPD skjema. Skjemaet skal leveres sammen med forespørselen om deltakelse.

Oppdragsgiver kan på ethvert tidspunkt i konkurransen be leverandøren levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunne.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

- §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Samlet angivelse for alle kvalifikasjonskrav i ESPD skjemaet

I denne konkurransen kan leverandørene i ESPD skjemaet gi en samlet erklæring om at han oppfyller samtlige av de kvalifikasjonskravene som fremkommer at dette konkurransegrunnlaget. Dette gjøres i ESPD skjemaets del IV seksjon a.

# 

# KVALIFIKASJONSKRAV

For å kunne bli invitert til å levere tilbud til konkurransen må interesserte leverandører fylle ut det elektroniske egenerklæringsskjema og vedlegge dokumentasjon på oppfyllelse av kvalifikasjonskravene nedenfor.

## Leverandørens registrering, autorisasjon mv.

| **Krav** | **Dokumentasjonskrav** |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | * Norske selskaper: Firmaattest * Utenlandske selskaper: Godtgjørelse på at selskapet er registrert i foretaksregister, faglig register eller et handelsregister i den staten leverandøren er etablert. |

## Leverandørens økonomiske og finansielle kapasitet

|  |  |
| --- | --- |
| **Krav** | **Dokumentasjonskrav** |
| Leverandøren skal ha tilstrekkelig økonomisk og finansiell kapasitet til å kunne gjennomføre både utviklingsfasen og avtalens totale varighet på inntil syv år. | * Kredittvurdering som baserer seg på siste kjente regnskapstall. Ratingen skal være utført av kredittopplysningsvirksomhet som har konsesjon til å drive slik virksomhet. |

Dersom leverandøren har saklig grunn til ikke å fremlegge den dokumentasjon oppdragsgiver har krevd, kan han dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal ha kvalifikasjoner innen forskning og utvikling, inkludert utvikling og gjennomføring av innovative løsninger. | Beskrivelse av leverandørens inntil 3 mest relevante oppdrag i løpet av de siste 5 årene. Beskrivelsen må inkludere angivelse av oppdragets verdi, tidspunkt og mottaker (navn, telefon og e-post.) Det er leverandørens ansvar å dokumentere relevans gjennom beskrivelsen. Leverandøren kan dokumentere erfaringen ved å vise til kompetanse og erfaring til personell han råder over og kan benytte til dette oppdraget. |
| Leverandøren skal ha implementert et kvalitetssikringssystem som er operativt pr dags dato. | Beskrivelse av firmaets kvalitetssikringssystem som er implementert i virksomheten  Dersom leverandør er sertifisert etter ISO 9001 eller tilsvarende 3.-parts verifiserte systemer, vil det være tilstrekkelig å legge ved kopi av gyldig sertifikat. |

# UTVELGELSESKRITERIER

Dersom det melder seg flere enn tre leverandører som oppfyller minstekravene til kvalifikasjoner, vil oppdragsgiver evaluere og rangere leverandørene etter følgende utvelgelseskriterier:

|  |  |
| --- | --- |
| **Utvelgelseskriterium** | **Dokumentasjonskrav** |
| **Utvelgelseskriterium 1:**  Hovedleverandørens tilgang på kompetanse, utstyr, tjenester og produkter, som er relevant for dette prosjektet. | Enkel skjematisk oversikt over de aktuelle partnerne og hva disse kan tilføre til hovedleverandøren.  Det er hovedleverandørs ansvar å ha tilstrekkelig dokumentasjon på at en slik dialog og/eller intensjonsavtale er inngått før frist for prekvalifisering utløper. Denne dokumentasjonen kan oppdragsgiver be om å få bekreftet på et hvilket som helst tidspunkt i konkurransen eller partnerskapet.  Kriteriet vil vurderes ut fra sammensetningen av relevant og utfyllende kompetanse som hovedleverandør selv har til rådighet eller har tilgang til. Med «tilgang til» menes i denne sammenhengen andre virksomheter som det er påbegynt en dialog om samarbeid med i forbindelse med dette innovasjonspartnerskapet. Samarbeidet trenger ikke være formelt bindende på dette tidspunktet, men skal ha til hensikt å belyse bredden av samarbeidspartnere ved en eventuell kontrakt om innovasjonspartnerskap. ​ |
| **Utvelgelseskriterium 2:**  Leverandørens strategi for å sikre et smidig og konstruktivt samarbeid i konkurransefasen, utviklingsfasen og driftsfasen | Beskrivelse i Word på maksimalt to A4 - sider, skriftstørrelse 12-13. Leverandøren skal trekke frem de moment som vurderes som viktigst med tanke på å sikre et smidig og utviklende samarbeid mellom:   * Hovedleverandør og samarbeidspartnere * Hovedleverandør og prosjektgruppe hos oppdragsgiver * Hovedleverandør og ansatte i utviklingsfasen * Hovedleverandør og kontraktseier hos oppdragsgiver i kontraktsfasen   Oppdragsgiver vil vurdere besvarelsen ut fra blant annet grad av opplevd relevans til dette prosjektet, opplevd sannsynlighet for smidige prosesser, forståelse for prosjektets behov og evne til å kommunisere klart og tydelig i skriftlig form. |

Det vil bli gjennomført en kvalitativ evaluering av hvert utvelgelseskriterium hvor beste mulige poengsum er 10. Dersom utvelgelseskriteriet besvares med en lavere kvalitet enn det vi anser som markedsmessig beste kvalitet, målt mot målsettingene i prosjektet, vil vi ikke tildele maks poeng til den relativt beste løsningen på hvert kriterium. Besvarelsene vil vurderes relativt mot en slik forventet markedsmessig kvalitet.

# TILDELINGSKRITERIER

Tildelingen skjer på basis av hvilket tilbud som har det beste forholdet mellom pris og kvalitet, basert på følgende kriterier:

| Tildelingskriterier | Vekt | Dokumentasjonskrav |
| --- | --- | --- |
| **Behovsoppfyllelse**  Leverandørens samlede oppfyllelse av A\* - krav og B-krav i Bilag 1. | 60 % | Dette tildelingskriteriet vil vurderes utfra:  Leverandørens samlede oppfyllelse av A\* - krav og B-krav i Bilag 1.  Vi vil vurdere:   * Overoppfyllelse av A\*-krav * Grad av behovsoppfyllelse av B-krav, relevansen av disse, samt prioriteten av kravene målt mot de 10 overordnede målsettinger i bilag 1. |
| **Tilbudte nøkkelpersoner** for konkurransen, utviklingsfase 1-3 og driftsfase. | 20 % | Leverandør skal oppgi og beskrive nøkkelpersonell som skal benyttes i følgende faser:   * Forhandlingsfasen i konkurransen * Utviklingsfase 1-4 * Driftsfasen   Beskrivelsen skal maksimalt være på 4 A4-sider i Word, tekststørrelse 12-13.  Vi vil evaluere besvarelsen ut fra relevans av nøkkelpersonenes erfaring og tydelighet i struktur og idé bak sammensetningen, herunder dialog og eventuelt intervjuer med en eller flere av de tilbudte nøkkelpersoner. |
| Avdekking - og håndtering av risiko | 20 % | Leverandør skal påpeke det han opplever som risikoelementer i prosjektet fra og med utviklingsfase og gjennom driftsfasen. Deretter skal leverandøren presentere forslag til hvordan risiko kan reduseres. Vurdering av risiko og forhandling om hvem som eventuelt tar risikoen vil være gjenstand for diskusjon i forhandlingen.  Ved første tilbudsinnlevering skal besvarelsen leveres inn som inntil to A4 – sider i Word, skriftstørrelse 12-13.  Vi vil evaluere besvarelsene utfra i hvor stor grad forslagene bidrar til å redusere risiko for å ikke nå prosjektets målsettinger i bilag 1. |

## Evalueringsmetode

Det vil bli gjennomført en kvalitativ evaluering av hvert tildelingskriterium hvor beste mulige poengsum er 10. Dersom tildelingskriteriene besvares med en lavere kvalitet enn det vi anser som markedsmessig beste kvalitet, målt mot målsettingene i prosjektet, vil vi ikke tildele maks poeng til den relativt beste løsningen på hvert kriterium. Tilbudene vil vurderes relativt mot en slik forventet markedsmessig kvalitet.

**Pris (fastpris)**

Pris er fastsatt gjennom tildeling av midler for gjennomføring av innovasjonspartnerskapet, totalt 13,5 MNOK, jf. bilag 7, og vil ikke være gjenstand for evaluering i konkurransen.

# INNLEVERING AV FORESPØRSEL OM DELTAKELSE I KONKURRANSEN

Forespørselen skal leveres via KGV

## Forespørsel om prekvalifisering – oversikt dokumentasjonskrav

* Utfylt ESPD-skjema jf. Beskrivelsen i 4 – ESPD kommer frem som et eget skjema i KGV
* Forpliktelseserklæring fra annen virksomhet – Skal kun leveres dersom leverandøren støtter seg på kapasiteten til annen virksomhet.
* Angitt dokumentasjon for kvalifikasjonskravene jf. Pkt. 5
* Angitt dokumentasjon for utvelgelseskriteriene jf. Pkt. 6

# INNLEVERING AV TILBUD OG TILBUDSUTFORMING

Dette punktet er kun aktuelt for de leverandørene som har blitt kvalifisert og utvalgt til å få levere tilbud etter endt kvalifiseringsrunde. Alle leverandører må først levere forespørsel om deltakelse, i henhold til pkt. 8.1, for så å avvente eventuell invitasjon til å levere tilbud. Leverandører som leverer forespørsel men ikke blir invitert til å levere tilbud vil få beskjed om dette.

Tilbudet skal leveres via KGV

## Tilbudets utforming

Tilbudet skal leveres i KGV og følge oppsettet angitt i konkurransedokumentene og tilhørende bilag til avtale.

* Tilbudsbrev signert av ansvarlig representant for leverandøren. Tilbudsbrevet må inneholde følgende:
  + En aksept av vilkår i konkurransegrunnlaget. Eventuelle forbehold og avvik må fremkomme presist og entydig som eget vedlegg og skal på en klar og utvetydig måte referere til relevant bilag og punkt i konkurransegrunnlaget og/eller kontrakt. Videre må brevet inneholde navn og kontaktinformasjon til leverandørens kontaktperson.
* Besvarelse av tildelingskriteriene jf. Pkt. 7
  + Behovsoppfyllelse (besvares i bilag 2)
  + Tilbudt nøkkelpersonell jf. Pkt. 7
  + Avdekking og håndtering av risiko jf. Pkt. 7

## Innlevering av bilag

Bilag som ikke er nevnt i pkt. 9.1 over trenger tidligst leveres inn etter første forhandlingsrunde. Oppdragsgiver vil gi nærmere informasjon om dette i forhandlingsfasen. Alle gjenværende leverandører vil få min 14 dager på å fylle ut de aktuelle bilag, fra skriftlig beskjed er gitt av oppdragsgiver.

# Frist for begjæring om midlertidig forføyning

Begjæring om midlertidig forføyning mot oppdragsgivers beslutning om å avvise eller forkaste en forespørsel om å delta i konkurransen må settes frem for tingretten innen 15 dager regnet fra dagen etter at meddelelse om avvisning eller forkasting er send, jf. FOA § 20-7.

Karensperiode etter FOA § 25-2 vil fremkomme av tildelingsbrevet.

# VEDLEGG

* Utkast til Partnerskapskontrakt m/bilag